Ericu950/Stoicheia-meter-silver huggingface dataset:
καὶ πρῶτος κατέδειξε τὰς πρὸς τὰς θέσεις ἐπιχειρήσεις , ὥς φησιν Ἀρτεμίδωρος ὁ διαλεκτικὸς ἐν τῷ Πρὸς Χρύσιππον .
καὶ πρῶτος τὴν καλουμένην τύλην , ἐφ ἧς τὰ φορτία βαστάζουσιν , εὗρεν , ὥς φησιν Ἀριστοτέλης ἐν τῷ Περὶ παιδείας ·
φορμοφόρος γὰρ ἦν , ὡς καὶ Ἐπίκουρός πού φησι .
καὶ τοῦτον τὸν τρόπον ἤρθη πρὸς Δημοκρίτου ξύλα δεδεκὼς ὀφθείς .
διεῖλέ τε τὸν λόγον πρῶτος εἰς τέτταρα , εὐχωλήν , ἐρώτησιν , ἀπόκρισιν , ἐντολήν ·
οἱ 〈 · 0 〉
ὲ εἰς ἑπτά , διήγησιν , ἐρώτησιν , ἀπόκρισιν , ἐντολήν , ἀπαγγελίαν , εὐχωλήν , κλῆσιν  , οὓς καὶ πυθμένας εἶπε λόγων .
ἀλκιδάμας δὲ τέτταρας λόγους φησί , φάσιν , ἀπόφασιν , ἐρώτησιν , προσαγόρευσιν .
πρῶτον δὲ τῶν λόγων ἑαυτοῦ ἀνέγνω τὸν Περὶ θεῶν , οὗ τὴν ἀρχὴν ἄνω παρεθέμεθα ·
ἀνέγνω δ Ἀθήνησιν ἐν τῇ Εὐριπίδου οἰκίᾳ ἤ , ὥς τινες , ἐν τῇ Μεγακλείδου 0 ·
ἄλλοι ἐν Λυκείῳ , μαθητοῦ τὴν φωνὴν αὐτῷ χρήσαντος Ἀρχαγόρου τοῦ Θεοδότου 0 .
κατηγόρησε δ αὐτοῦ Πυθόδωρος Πολυζήλου , εἷς τῶν τετρακοσίων ·
ἀριστοτέλης δ Εὔαθλόν φησιν .
ἔστι δὲ τὰ σωζόμενα αὐτοῦ βιβλία τάδε ·
* * Τέχνη ἐριστικῶν 0 .
περὶ πάλης .
περὶ τῶν μαθημάτων .
περὶ πολιτείας .
περὶ φιλοτιμίας .
περὶ τῆς ἐν ἀρχῇ καταστάσεως 0 .
περὶ τῶν ἐν Ἅιδου 0 .
περὶ τῶν οὐκ ὀρθῶς τοῖς ἀνθρώποις πρασσομένων .
προστακτικός .
δίκη ὑπὲρ μισθοῦ , Ἀντιλογιῶν α ′ β ′ 0 .
καὶ ταῦτα μὲν αὐτῷ τὰ βιβλία 0 .
γέγραφε δὲ καὶ Πλάτων εἰς αὐτὸν διάλογον .
φησὶ δὲ Φιλόχορος , πλέοντος αὐτοῦ ἐς Σικελίαν , τὴν ναῦν καταποντωθῆναι ·
καὶ τοῦτο αἰνίττεσθαι Εὐριπίδην ἐν τῷ Ἰξίονι 0 .
ἔνιοι κατὰ τὴν ὁδὸν τελευτῆσαι αὐτόν , βιώσαντα ἔτη πρὸς τὰ ἐνενήκοντα 0 ·
ἀπολλόδωρος δέ φησιν ἑβδομήκοντα , σοφιστεῦσαι δὲ τεσσαράκοντα καὶ ἀκμάζειν κατὰ τὴν τετάρτην καὶ ὀγδοηκοστὴν Ὀλυμπιάδα .
ἔστι καὶ εἰς τοῦτον ἡμῶν οὕτως ἔχον ·
καὶ σεῦ , Πρωταγόρη , φάτιν ἔκλυον , ὡς ἄρ Ἀθηνέων ἔκ ποτ ἰὼν καθ ὁδὸν πρέσβυς ἐὼν ἔθανες ·
εἵλετο γάρ σε φυγεῖν Κέκροπος πόλις ·
ἀλλὰ σὺ μέν που Παλλάδος ἄστυ φύγες , Πλουτέα δ οὐκ ἔφυγες .
λέγεται δέ ποτ αὐτὸν ἀπαιτοῦντα τὸν μισθὸν Εὔαθλον τὸν μαθητήν , ἐκείνου εἰπόντος , ἀλλ οὐδέπω νίκην νενίκηκα , εἰπεῖν , ἀλλ ἐγὼ μὲν ἂν νικήσω , ὅτι ἐγὼ ἐνίκησα , λαβεῖν με δεῖ ·
ἐὰν δὲ σύ , ὅτι σύ 0 1 .
γέγονε δὲ καὶ ἄλλος Πρωταγόρας ἀστρολόγος , εἰς ὃν καὶ Εὐφορίων ἐπικήδειον ἔγραψε ·
καὶ τρίτος Στωικὸς φιλόσοφος 0 .
διογένης Ἀπολλοθέμιδος Ἀπολλωνιάτης , ἀνὴρ φυσικὸς καὶ ἄγαν ἐλλόγιμος 0 .
ἤκουσε δέ , φησὶν Ἀντισθένης , Ἀναξιμένους .
ἦν δὲ τοῖς χρόνοις κατ Ἀναξαγόραν .
τοῦτόν φησιν ὁ Φαληρεὺς Δημήτριος ἐν τῇ Σωκράτους ἀπολογίᾳ διὰ μέγαν φθόνον μικροῦ κινδυνεῦσαι Ἀθήνησιν .
ἐδόκει δὲ αὐτῷ τάδε ·
στοιχεῖον εἶναι τὸν ἀέρα , κόσμους ἀπείρους καὶ κενὸν ἄπειρον ·
τόν τε ἀέρα πυκνούμενον καὶ ἀραιούμενον γεννητικὸν εἶναι τῶν κόσμων ·
οὐδὲν ἐκ τοῦ μὴ ὄντος γίνεσθαι οὐ δ εἰς τὸ μὴ ὂν φθείρεσθαι 0 ·
τὴν γῆν στρογγύλην , ἠρεισμένην ἐν τῷ μέσῳ , τὴν σύστασιν εἰληφυῖαν κατὰ τὴν ἐκ τοῦ θερμοῦ περιφορὰν καὶ πῆξιν ὑπὸ τοῦ ψυχροῦ 0 .
ἀρχὴ δὲ αὐτῷ τοῦ συγγράμματος ἥδε 0 ·
λόγου παντὸς ἀρχόμενον δοκεῖ μοι χρεὼν εἶναι τὴν ἀρχὴν ἀναμφισβήτητον παρέχεσθαι , τὴν δ ἑρμηνείαν ἁπλῆν καὶ σεμνήν 0 .
ἀνάξαρχος Ἀβδηρίτης 0 .
οὗτος ἤκουσε Διογένους τοῦ Σμυρναίου ·
ὁ δὲ Μητροδώρου τοῦ Χίου , ὃς ἔλεγε μη δ αὐτὸ τοῦτ εἰδέναι ὅτι οὐδὲν οἶδε 0 .
μητρόδωρον δὲ Νεσσᾶ τοῦ Χίου , οἱ δὲ Δημοκρίτου φασὶν ἀκοῦσαι 0 .
ὁ δ οὖν Ἀνάξαρχος καὶ Ἀλεξάνδρῳ συνῆν καὶ ἤκμαζε κατὰ τὴν δεκάτην καὶ ἑκατοστὴν Ὀλυμπιάδα καὶ εἶχεν ἐχθρὸν Νικοκρέοντα τὸν Κύπρου τύραννον ·
καί ποτ ἐν συμποσίῳ τοῦ Ἀλεξάνδρου ἐρωτήσαντος αὐτὸν τί ἄρα δοκεῖ τὸ δεῖπνον , εἰπεῖν φασιν , ὦ βασιλεῦ , πάντα πολυτελῶς ·
ἔδει δὲ λοιπὸν κεφαλὴν σατράπου τινὸς παρατεθεῖσθαι ·
ἀπορρίπτων πρὸς τὸν Νικοκρέοντα .
ὁ δὲ μνησικακήσας μετὰ τὴν τελευτὴν τοῦ βασιλέως ὅτε πλέων ἀκουσίως προσηνέχθη τῇ Κύπρῳ ὁ Ἀνάξαρχος , συλλαβὼν αὐτὸν καὶ εἰς ὅλμον βαλὼν ἐκέλευσε τύπτεσθαι σιδηροῖς ὑπέροις .
τὸν δ οὐ φροντίσαντα τῆς τιμωρίας εἰπεῖν ἐκεῖνο δὴ τὸ περιφερόμενον , πτίσσε τὸν Ἀναξάρχου θύλακον , Ἀνάξαρχον δὲ οὐ πτίσσεις .
κελεύσαντος δὲ τοῦ Νικοκρέοντος καὶ τὴν γλῶτταν αὐτοῦ ἐκτμηθῆναι , λόγος ἀποτραγόντα προσπτύσαι αὐτῷ 0 .
καὶ ἔστιν ἡμῶν εἰς αὐτὸν οὕτως 〈 ἔχον 〉 ·
πτίσσετε , Νικοκρέων , ἔτι καὶ μάλα ·
θύλακός ἐστι ·
πτίσσετ ·
ἀνάξαρχος δ ἐν Διός ἐστι πάλαι .
καί σε διαστείλασα γνάφοις ὀλίγον τάδε λέξει ῥήματα Φερσεφόνη , ἔρρε μυλωθρὲ κακέ .
Οὗτος διὰ τὴν ἀπάθειαν καὶ εὐκολίαν τοῦ βίου Εὐδαιμονικὸς ἐκαλεῖτο ·
καὶ ἦν ἐκ τοῦ ῥᾴστου δυνατὸς σωφρονίζειν .
τὸν γοῦν Ἀλέξανδρον οἰόμενον εἶναι θεὸν ἐπέστρεψεν ·
ἐπειδὴ γὰρ ἔκ τινος πληγῆς εἶδεν αὐτῷ καταρρέον αἷμα , δείξας τῇ χειρὶ πρὸς αὐτόν φησι , τουτὶ μὲν αἷμα καὶ οὐκ ἰχὼρ οἷός πέρ τε ῥέει μακάρεσσι θεοῖσι 0 .
πλούταρχος δ αὐτὸν Ἀλέξανδρον τοῦτο λέξαι πρὸς τοὺς φίλους φησίν .
ἀλλὰ καὶ ἄλλοτε προπίνοντα αὐτῷ τὸν Ἀνάξαρχον δεῖξαι τὴν κύλικα καὶ εἰπεῖν βεβλήσεταί τις θεῶν βροτησίᾳ χερί .
πύρρων Ἠλεῖος Πλειστάρχου μὲν ἦν υἱός , καθὰ καὶ Διοκλῆς ἱστορεῖ ·
ὥς φησι δ Ἀπολλόδωρος ἐν Χρονικοῖς , πρότερον ἦν ζωγράφος , καὶ ἤκουσε Βρύσωνος τοῦ Στίλπωνος , ὡς Ἀλέξανδρος ἐν Διαδοχαῖς , εἶτ Ἀναξάρχου , ξυνακολουθῶν πανταχοῦ , ὡς καὶ τοῖς Γυμνοσοφισταῖς ἐν Ἰνδίᾳ συμμίξαι καὶ τοῖς Μάγοις 0 1 .
ὅθεν γενναιότατα δοκεῖ φιλοσοφῆσαι , τὸ τῆς ἀκαταληψίας καὶ ἐποχῆς εἶδος εἰσαγαγών , ὡς Ἀσκάνιος ὁ Ἀβδηρίτης φησίν ·
οὐδὲν γὰρ ἔφασκεν οὔ τε καλὸν οὔ τ αἰσχρὸν οὔ τε δίκαιον οὔ τ ἄδικον ·
καὶ ὁμοίως ἐπὶ πάντων μηδὲν εἶναι τῇ ἀλῃθείᾳ , νόμῳ δὲ καὶ ἔθει πάντα τοὺς ἀνθρώπους πράττειν 0 ·
οὐ γὰρ μᾶλλον τόδε ἢ τόδε εἶναι ἕκαστον 0 1 .
ἀκόλουθος δ ἦν καὶ τῷ βίῳ , μηδὲν ἐκτρεπόμενος μη δὲ φυλαττόμενος , ἅπαντα ὑφιστάμενος , ἁμάξας , εἰ τύχοι , καὶ κρημνοὺς καὶ κύνας καὶ ὅλως μηδὲν ταῖς αἰσθήσεσιν ἐπιτρέπων .
σώζεσθαι μέντοι , καθά φασιν οἱ περὶ τὸν Καρύστιον Ἀντίγονον , ὑπὸ τῶν γνωρίμων παρακολουθούντων 0 .
Αἰνεσίδημος δέ φησι φιλοσοφεῖν μὲν αὐτὸν κατὰ τὸν τῆς ἐποχῆς λόγον , μὴ μέντοι γ ἀπροοράτως ἕκαστα πράττειν .
ὁ δὲ πρὸς τὰ ἐνενήκοντα ἔτη κατεβίω .
ἀντίγονος δέ φησιν ὁ Καρύστιος ἐν τῷ Περὶ Πύρρωνος τάδε περὶ αὐτοῦ , ὅτι τὴν ἀρχὴν ἄδοξός τ ἦν καὶ πένης καὶ ζωγράφος .
σώζεσθαί τ αὐτοῦ ἐν Ἤλιδι ἐν τῷ γυμνασίῳ λαμπαδιστὰς μετρίως ἔχοντας 0 .
ἐκπατεῖν τ αὐτὸν καὶ ἐρημάζειν , σπανίως ποτ ἐπιφαινόμενον τοῖς οἴκοι 0 .
τοῦτο δὲ ποιεῖν ἀκούσαντα Ἰνδοῦ τινος ὀνειδίζοντος Ἀναξάρχῳ ὡς οὐκ ἂν ἕτερόν τινα διδάξαι οὗτος ἀγαθόν , αὐτὸς αὐλὰς βασιλικὰς θεραπεύων 0 .
ἀεί τ εἶναι ἐν τῷ αὐτῷ καταστήματι , ὥστ εἰ καί τις αὐτὸν καταλίποι μεταξὺ λέγοντα , αὑτῷ διαπεραίνειν τὸν λόγον , καίτοι κεκινημένον τε 〈 * * * 〉 ὄντα ἐν νεότητι .
πολλάκις , φησί , καὶ ἀπεδήμει , μηδενὶ προειπών , καὶ συνερρέμβετο οἷστισιν ἤθελεν .
καί ποτ Ἀναξάρχου εἰς τέλμα ἐμπεσόντος , παρῆλθεν οὐ βοηθήσας ·
τινῶν δὲ αἰτιωμένων , αὐτὸς Ἀνάξαρχος ἐπῄνει τὸ ἀδιάφορον καὶ ἄστοργον αὐτοῦ .
καταληφθεὶς δέ ποτε καὶ αὑτῷ λαλῶν καὶ ἐρωτηθεὶς τὴν αἰτίαν ἔφη μελετᾶν χρηστὸς εἶναι .
ἔν τε ταῖς ζητήσεσιν ὑπ οὐδενὸς κατεφρονεῖτο διὰ τὸ 〈 καὶ δι 〉 εξοδικῶς λέγειν καὶ πρὸς ἐρώτησιν ·
ὅθεν καὶ Ναυσιφάνην ἤδη νεανίσκον ὄντα θηραθῆναι 0 .
ἔφασκε γοῦν γίνεσθαι δεῖν τῆς μὲν διαθέσεως τῆς Πυρρωνείου , τῶν δὲ λόγων τῶν ἑαυτοῦ .
ἔλεγέ τε πολλάκις καὶ Ἐπίκουρον θαυμάζοντα τὴν Πύρρωνος ἀναστροφὴν συνεχὲς αὐτοῦ πυνθάνεσθαι περὶ αὐτοῦ .
οὕτω δ αὐτὸν ὑπὸ τῆς πατρίδος τιμηθῆναι ὥστε καὶ ἀρχιερέα καταστῆσαι αὐτὸν καὶ δι ἐκεῖνον πᾶσι τοῖς φιλοσόφοις ἀτέλειαν ψηφίσασθαι .
καὶ δὴ καὶ ζηλωτὰς εἶχε πολλοὺς τῆς ἀπραγμοσύνης ·
ὅθεν καὶ ὁ Τίμων περὶ αὐτοῦ φησιν οὕτως ἐν τῷ Πύθωνι * * * καὶ ἐν τοῖς Σίλλοις ·
ὦ γέρον , ὦ Πύρρων , πῶς ἢ πόθεν ἔκδυσιν εὗρες λατρείης δοξῶν  τε  κενεοφροσύνης τε σοφιστῶν , καὶ πάσης ἀπάτης πειθοῦς τ ἀπελύσαο δεσμά ;
οὐ δ ἔμελέν σοι ταῦτα μεταλλῆσαι , τίνες αὖραι Ἑλλάδ ἔχουσι , πόθεν τε καὶ εἰς ὅ , τι κύρει ἕκαστα .
καὶ πάλιν ἐν τοῖς Ἰνδαλμοῖς 0 ·
τοῦτό μοι , ὦ Πύρρων , ἱμείρεται ἦτορ ἀκοῦσαι , πῶς ποτ ἀνὴρ ἔτ ἄγεις ῥᾷστα μεθ ἡσυχίης μοῦνος ἐν ἀνθρώποισι θεοῦ τρόπον ἡγεμονεύων .
ἀθηναῖοι δὲ καὶ πολιτείᾳ αὐτὸν ἐτίμησαν , καθά φησι Διοκλῆς , ἐπὶ τῷ Κότυν τὸν Θρᾷκα διαχρήσασθαι .
εὐσεβῶς δὲ καὶ τῇ ἀδελφῇ συνεβίω μαίᾳ οὔσῃ , καθά φησιν Ἐρατοσθένης ἐν τῷ Περὶ πλούτου καὶ πενίας , ὅτε καὶ αὐτὸς φέρων εἰς τὴν ἀγορὰν ἐπίπρασκεν ὀρνίθια , εἰ τύχοι , καὶ χοιρίδια , καὶ τὰ ἐπὶ τῆς οἰκίας ἐκάθαιρεν ἀδιαφόρως .
λέγεται δὲ καὶ δέλφακα λούειν αὐτὸς ὑπ ἀδιαφορίας .
καὶ χολήσας τι ὑπὲρ τῆς ἀδελφῆς , Φιλίστα δ ἐκαλεῖτο , πρὸς τὸν ἐπιλαβόμενον εἰπεῖν ὡς οὐκ ἐν γυναίῳ ἡ ἐπίδειξις τῆς ἀδιαφορίας 0 .
καὶ κυνός ποτ ἐπενεχθέντος διασοβηθέντα εἰπεῖν πρὸς τὸν αἰτιασάμενον , ὡς χαλεπὸν εἴη ὁλοσχερῶς ἐκδῦναι τὸν ἄνθρωπον ·
διαγωνίζεσθαι δ ὡς οἷόν τε πρῶτον μὲν τοῖς ἔργοις πρὸς τὰ πράγματα , εἰ δὲ μή , τῷ γε λόγῳ 0 1 2 .
φασὶ δὲ καὶ σηπτικῶν φαρμάκων καὶ τομῶν καὶ καύσεων ἐπί τινος ἕλκους αὐτῷ προσενεχθέντων , ἀλλὰ μη δὲ τὰς ὀφρῦς συναγαγεῖν .
καὶ ὁ Τίμων δὲ διασαφεῖ τὴν διάθεσιν αὐτοῦ ἐν οἷς πρὸς Πύθωνα διέξεισιν .
ἀλλὰ καὶ Φίλων ὁ Ἀθηναῖος , γνώριμος αὐτοῦ γεγονώς , ἔλεγεν ὡς ἐμέμνητο μάλιστα μὲν Δημοκρίτου , εἶτα δὲ καὶ Ὁμήρου , θαυμάζων αὐτὸν καὶ συνεχὲς λέγων , οἵη περ φύλλων γενεή , τοίη δὲ καὶ ἀνδρῶν 0 1 2 ·
καὶ ὅτι σφηξὶ καὶ μυίαις καὶ ὀρνέοις εἴκαζε τοὺς ἀνθρώπους 0 .
προφέρεσθαι δὲ καὶ τάδε ·
ἀλλά , φίλος , θάνε καὶ σύ ·
τίη ὀλοφύρεαι οὕτως ;
κάτθανε καὶ Πάτροκλος , ὅ περ σέο πολλὸν ἀμείνων 0 ·
καὶ ὅσα συντείνει εἰς τὸ ἀβέβαιον καὶ κενόσπουδον ἅμα καὶ παιδαριῶδες τῶν ἀνθρώπων 0 .
ποσειδώνιος δὲ καὶ τοιοῦτόν τι διέξεισι περὶ αὐτοῦ .
τῶν γὰρ συμπλεόντων αὐτῷ ἐσκυθρωπακότων ὑπὸ χειμῶνος , αὐτὸς γαληνὸς ὢν ἀνέρρωσε τὴν ψυχήν , δείξας ἐν τῷ πλοίῳ χοιρίδιον ἐσθίον καὶ εἰπὼν ὡς χρὴ τὸν σοφὸν ἐν τοιαύτῃ καθεστάναι ἀταραξίᾳ .
μόνος δὲ Νουμήνιος καὶ δογματίσαι φησὶν αὐτόν .
τούτου πρὸς τοῖς ἄλλοις καὶ μαθηταὶ γεγόνασιν ἐλλόγιμοι , ὧν Εὐρύλοχος 0 ·
οὗ φέρεται ἐλάσσωμα τόδε .
φασὶ γὰρ ὡς οὕτω παρωξύνθη ποτὲ ὥστε τὸν ὀβελίσκον ἄρας μετὰ τῶν κρεῶν ἕως τῆς ἀγορᾶς ἐδίωκε τὸν μάγειρον .
καὶ ἐν Ἤλιδι καταπονούμενος ὑπὸ τῶν ζητούντων ἐν τοῖς λόγοις , ἀπορρίψας θοιμάτιον διενήξατο  πέραν  τὸν Ἀλφειόν .
ἦν οὖν πολεμιώτατος τοῖς σοφισταῖς , ὡς καὶ Τίμων φησίν .
ὁ δὲ Φίλων τὰ πλεῖστα διελέγετο 〈 ἑαυτῷ 〈 .
ὅθεν καὶ περὶ τούτου φησὶν οὕτως ·
ἢ τὸν ἀπ ἀνθρώπων αὐτόσχολον αὐτολαλητὴν οὐκ ἐμπαζόμενον δόξης ἐρίδων τε Φίλωνα 0 .
πρὸς τούτοις διήκουε τοῦ Πύρρωνος Ἑκαταῖός τε ὁ Ἀβδηρίτης καὶ Τίμων ὁ Φλιάσιος ὁ τοὺς Σίλλους πεποιηκώς , περὶ οὗ λέξομεν , ἔτι τε Ναυσιφάνης 〈 ὁ 〉 Τήιος , οὗ φασί τινες ἀκοῦσαι Ἐπίκουρον .
οὗτοι πάντες Πυρρώνειοι μὲν ἀπὸ τοῦ διδασκάλου , ἀπορητικοὶ δὲ καὶ σκεπτικοὶ καὶ ἔτι ἐφεκτικοὶ καὶ ζητητικοὶ ἀπὸ τοῦ οἷον δόγματος προσηγορεύοντο 0 .
ζητητικοὶ μὲν οὖν ἀπὸ τοῦ πάντοτε ζητεῖν τὴν ἀλήθειαν , σκεπτικοὶ δ ἀπὸ τοῦ σκέπτεσθαι ἀεὶ καὶ μηδέποτε εὑρίσκειν , ἐφεκτικοὶ δ ἀπὸ τοῦ μετὰ τὴν ζήτησιν πάθους 0 1 2 ·
λέγω δὲ τὴν ἐποχήν ·
ἀπορητικοὶ δ ἀπὸ τοῦ τοὺς δογματικοὺς ἀπορεῖν καὶ αὐτούς 0 .
πυρρώνειοι δὲ ἀπὸ Πύρρωνος 0 .
θεοδόσιος δ ἐν τοῖς Σκεπτικοῖς κεφαλαίοις οὔ φησι δεῖν Πυρρώνειον καλεῖσθαι τὴν σκεπτικήν ·
εἰ γὰρ τὸ καθ ἕτερον κίνημα τῆς διανοίας ἄληπτόν ἐστιν , οὐκ εἰσόμεθα τὴν Πύρρωνος διάθεσιν ·
μὴ εἰδότες δὲ οὐ δὲ Πυρρώνειοι καλοίμεθ ἄν .
πρὸς τῷ μη δὲ πρῶτον εὑρηκέναι τὴν σκεπτικὴν Πύρρωνα μη δ ἔχειν τι δόγμα 0 .
λέγοιτο δ ἄν τις Πυρρώνειος ὁμότροπος .
ταύτης δὲ τῆς αἱρέσεως ἔνιοί φασιν Ὅμηρον 〈 · 〉
, ἐπεὶ περὶ τῶν αὐτῶν πραγμάτων παρ ὁντινοῦν ἄλλοτ ἄλλως ἀποφαίνεται καὶ οὐδὲν ὁρικῶς δογματίζει περὶ τὴν ἀπόφασιν .
ἔπειτα καὶ τὰ τῶν ἑπτὰ σοφῶν σκεπτικὰ εἶναι , οἷον τὸ Μηδὲν ἄγαν , καὶ Ἐγγύα , πάρα δ ἄτα 0 1 ·
δηλοῦσθαι γὰρ τῷ βεβαίως καὶ πεπεισμένως διεγγυωμένῳ ἐπακολουθεῖν ἄτην 0 .
ἀλλὰ καὶ Ἀρχίλοχον καὶ Εὐριπίδην σκεπτικῶς ἔχειν , ἐν οἷς Ἀρχίλοχος μέν φησι 0 ·
τοῖος ἀνθρώποισι θυμός , Γλαῦκε Λεπτίνεω πάϊ , γίγνεται θνητοῖς ὁκοίην Ζεὺς ἐπ ἡμέρην ἄγει .
Εὐριπίδης δέ 0 ·
ὧ Ζεῦ ,  τί δῆτα τοὺς ταλαιπώρους βροτοὺς φρονεῖν λέγουσι ;
σοῦ γὰρ ἐξηρτήμεθα δρῶμέν τε τοιάδ ἃ ν σὺ τυγχάνῃς θέλων .
Οὐ μὴν ἀλλὰ καὶ Ξενοφάνης καὶ Ζήνων ὁ Ἐλεάτης καὶ Δημόκριτος κατ αὐτοὺς σκεπτικοὶ τυγχάνουσιν ·
ἐν οἷς Ξενοφάνης μέν φησι , καὶ τὸ μὲν οὖν σαφὲς οὔτις ἀνὴρ ἴδεν οὐδέ τις ἔσται εἰδώς .
ζήνων δὲ τὴν κίνησιν ἀναιρεῖ λέγων , τὸ κινούμενον οὔ τ ἐν ᾧ ἐστι τόπῳ κινεῖται οὔ τ ἐν ᾧ μὴ ἔστι ·
δημόκριτος δὲ τὰς ποιότητας ἐκβάλλων , ἵνα φησί , νόμῳ ψυχρόν , νόμῳ θερμόν , ἐτεῇ δὲ ἄτομα καὶ κενόν 0 1 ·
καὶ πάλιν , ἐτεῇ δὲ οὐδὲν ἴδμεν ·
ἐν βυθῷ γὰρ ἡ ἀλήθεια 0 .
καὶ Πλάτωνα τὸ μὲν ἀληθὲς θεοῖς τε καὶ θεῶν παισὶν ἐκχωρεῖν , τὸν δ εἰκότα λόγον ζητεῖν 0 .
καὶ Εὐριπίδην λέγειν ·
τίς δ οἶδεν εἰ τὸ ζῆν μέν ἐστι κατθανεῖν , τὸ κατθανεῖν δὲ ζῆν νομίζεται βροτοῖς ;
ἀλλὰ καὶ Ἐμπεδοκλέα 0 ·
οὕτως οὔ τ ἐπιδερκτὰ τάδ ἀνδράσιν οὔ τ ἐπακουστὰ οὔ τε νόῳ περιληπτά ·
καὶ ἐπάνω , αὐτὸ μόνον πεισθέντες ὅτῳ προσέκυρσεν ἕκαστος 0 ·
ἔτι μὴν Ἡράκλειτον , μὴ εἰκῆ περὶ τῶν μεγίστων συμβαλλώμεθα 0 ·
καὶ Ἱπποκράτην  ἔπειτα  ἐνδοιαστῶς καὶ ἀνθρωπίνως ἀποφαίνεσθαι 0 ·
καὶ πρὶν Ὅμηρον , στρεπτὴ δὲ γλῶσσ ἐστὶ βροτῶν , πολέες δ ἔνι μῦθοι 0 ·
καὶ ἐπέων δὲ πολὺς νομὸς ἔνθα καὶ ἔνθα 0 ·
καὶ ὁπποῖόν κ εἴπῃσθα ἔπος , τοῖόν κ ἐπακούσαις ·
τὴν ἰσοσθένειαν λέγων καὶ ἀντίθεσιν τῶν λόγων 0 .
διετέλουν δὴ οἱ σκεπτικοὶ τὰ τῶν αἱρέσεων δόγματα πάντ ἀνατρέποντες , αὐτοὶ δ οὐδὲν ἀπεφαίνοντο δογματικῶς , ἕως δὲ τοῦ προφέρεσθαι τὰ τῶν ἄλλων καὶ διηγεῖσθαι μηδὲν ὁρίζοντες , μη δ αὐτὸ τοῦτο .
ὥστε καὶ τὸ μὴ ὁρίζειν ἀνῄρουν , λέγοντες οἷον Οὐδὲν ὁρίζομεν , ἐπεὶ ὥριζον ἄν ·
προφερόμεθα δέ , φασί , τὰς ἀποφάσεις εἰς μήνυσιν τῆς ἀπροπτωσίας , ὡς , εἰ καὶ νεύσαντας , τοῦτο ἐνεδέχετο δηλῶσαι ·
διὰ τῆς οὖν Οὐδὲν ὁρίζομεν φωνῆς τὸ τῆς ἀρρεψίας πάθος δηλοῦται ·
ὁμοίως δὲ καὶ διὰ τῆς Οὐδὲν μᾶλλον καὶ τῆς Παντὶ λόγῳ λόγος ἀντίκειται καὶ τῶν ὁμοίων .
λέγεται δὲ τὸ Οὐδὲν μᾶλλον καὶ θετικῶς , ὡς ὁμοίων τινῶν ὄντων ·
οἷον , Οὐδὲν μᾶλλον ὁ πειρατῃς κακός ἐστιν ἢ ὁ ψεύστης 0 .
ὑπὸ δὲ τῶν σκεπτικῶν οὐ θετικῶς ἀλλ ἀναιρετικῶς λέγεται , ὡς ὑπὸ τοῦ ἀνασκευάζοντος καὶ λέγοντος , Οὐ μᾶλλον ἡ Σκύλλα γέγονεν ἢ ἡ Χίμαιρα 0 .
αὐτὸ δὲ τὸ Μᾶλλον ποτὲ μὲν συγκριτικῶς ἐκφέρεται , ὡς ὅταν φῶμεν μᾶλλον τὸ μέλι γλυκὺ ἢ τὴν σταφίδα 0 ·
ποτὲ δὲ θετικῶς καὶ ἀναιρετικῶς , ὡς ὅταν φῶμεν , Μᾶλλον ἡ ἀρετὴ ὠφελεῖ ἢ βλάπτει 0 1 ·
σημαίνομεν γὰρ ὅτι ἡ ἀρετὴ ὠφελεῖ , βλάπτει δ οὔ 0 .
ἀναιροῦσι δ οἱ σκεπτικοὶ καὶ αὐτὴν τὴν Οὐδὲν μᾶλλον φωνήν ·
ὡς γὰρ οὐ μᾶλλόν ἐστι πρόνοια ἢ οὐκ ἔστιν , οὕτω καὶ τὸ Οὐδὲν μᾶλλον οὐ μᾶλλόν ἐστιν ἢ οὐκ ἔστι .
σημαίνει οὖν ἡ φωνή , καθά φησι καὶ Τίμων ἐν τῷ Πύθωνι , τὸ μηδὲν ὁρίζειν , ἀλλ ἀπροσθετεῖν .
ἡ δὲ Παντὶ λόγῳ φωνὴ καὶ αὐτὴ συνάγει τὴν ἐποχήν ·
τῶν μὲν γὰρ πραγμάτων διαφωνούντων , τῶν δὲ λόγων ἰσοσθενούντων ἀγνωσία τῆς ἀληθείας ἐπακολουθεῖ ·
καὶ αὐτῷ δὲ τούτῳ τῷ λόγῳ λόγος ἀντίκειται , ὃς καὶ αὐτὸς μετὰ τὸ ἀνελεῖν τοὺς ἄλλους ὑφ ἑαυτοῦ περιτραπεὶς ἀπόλλυται , κατ ἴσον τοῖς καθαρτικοῖς , ἃ τὴν ὕλην προεκκρίναντα καὶ αὐτὰ ὑπεκκρίνεται καὶ ἐξαπόλλυται .
πρὸς ὅ φασιν οἱ δογματικοὶ * * μὴ αἴρειν τὸν λόγον , ἀλλὰ προσεπισχυρίζειν .
μόνον οὖν διακόνοις ἐχρῶντο τοῖς λόγοις ·
οὐ γὰρ οἷόν τε ἦν μὴ λόγῳ λόγον ἀνελεῖν ·
καθ ὃν τρόπον εἰώθαμεν λέγειν τόπον μὴ εἶναι καὶ δεῖ πάντως τὸν τόπον εἰπεῖν , ἀλλ οὐ δογματικῶς , ἀποδεικτικῶς δέ ·
καὶ μηδὲν γίνεσθαι κατ ἀνάγκην καὶ δεῖ τὴν ἀνάγκην εἰπεῖν .
τοιούτῳ τινὶ τρόπῳ τῆς ἑρμηνείας ἐχρῶντο ·
οἷα γὰρ φαίνεται τὰ πράγματα , μὴ τοιαῦτα εἶναι τῇ φύσει , ἀλλὰ μόνον φαίνεσθαι ·
ζητεῖν τ ἔλεγον οὐχ ἅπερ νοοῦσιν , ὅ τι γὰρ νοεῖται δῆλον , ἀλλ ὧν ταῖς αἰσθήσεσι μετίσχουσιν 0 .
ἔστιν οὖν ὁ Πυρρώνειος λόγος μήνυσίς τις τῶν φαινομένων ἢ τῶν ὁπωσοῦν νοουμένων , καθ ἣν πάντα πᾶσι συμβάλλεται καὶ συγκρινόμενα πολλὴν ἀνωμαλίαν καὶ ταραχὴν ἔχοντα εὑρίσκεται , καθά φησιν Αἰνεσίδημος ἐν τῇ εἰς τὰ Πυρρώνεια ὑποτυπώσει .
πρὸς δὲ τὰς ἐν ταῖς σκέψεσιν ἀντιθέσεις προαποδεικνύντες καθ οὓς τρόπους πείθει τὰ πράγματα , κατὰ τοὺς αὐτοὺς ἀνῄρουν τὴν περὶ αὐτῶν πίστιν ·
πείθειν γὰρ τά τε κατ αἴσθησιν συμφώνως ἔχοντα καὶ τὰ μηδέποτε ἢ σπανίως γοῦν μεταπίπτοντα τά τε συνήθη καὶ τὰ νόμοις διεσταλμένα καὶ τὰ τέρποντα καὶ τὰ θαυμαζόμενα 0 1 .
ἐδείκνυσαν οὖν ἀπὸ τῶν ἐναντίων τοῖς πείθουσιν ἴσας τὰς πιθανότητας .
Αἱ δ ἀπορίαι κατὰ τὰς συμφωνίας τῶν φαινομένων ἢ νοουμένων , ἃς ἀπεδίδοσαν , ἦσαν κατὰ δέκα τρόπους , καθ οὓς τὰ ὑποκείμενα παραλλάττοντα ἐφαίνετο .
τούτους δὲ τοὺς δέκα τρόπους τίθησιν .
Εἷς  πρῶτος ὁ παρὰ τὰς διαφορὰς τῶν ζῴων πρὸς ἡδονὴν καὶ ἀλγηδόνα καὶ βλάβην καὶ ὠφέλειαν 0 .
συνάγεται δὲ δι αὐτοῦ τὸ μὴ τὰς αὐτὰς ἀπὸ τῶν αὐτῶν προσπίπτειν φαντασίας καὶ τὸ διότι τῇ τοιαύτῃ μάχῃ ἀκολουθεῖ τὸ ἐπέχειν ·
τῶν γὰρ ζῴων τὰ μὲν χωρὶς μίξεως γίνεσθαι , ὡς τὰ πυρίβια καὶ ὁ Ἀράβιος φοῖνιξ καὶ εὐλαί 0 ·
τὰ δ ἐξ ἐπιπλοκῆς , ὡς ἄνθρωποι καὶ τὰ ἄλλα 0 1 ·
καὶ τὰ μὲν οὕτως , τὰ δ οὕτως συγκέκριται 0 ·
διὸ καὶ τῇ αἰσθήσει διαφέρει , ὡς κίρκοι μὲν ὀξύτατοι , κύνες δ ὀσφρητικώτατοι 0 1 .
εὔλογον οὖν τοῖς διαφόροις τοὺς ὀφθαλμοὺς διάφορα καὶ τὰ φαντάσματα προσπίπτειν 0 ·
καὶ τῇ μὲν αἰγὶ τὸν θαλλὸν εἶναι ἐδώδιμον , ἀνθρώπῳ δὲ πικρόν , καὶ τὸ κώνειον ὄρτυγι μὲν τρόφιμον , ἀνθρώπῳ δὲ θανάσιμον , καὶ ὁ ἀπόπατος ὑῒ μὲν ἐδώδιμος , ἵππῳ δ οὔ 0 1 2 .
δεύτερος ὁ παρὰ τὰς τῶν ἀνθρώπων φύσεις καὶ τὰς ἰδιοσυγκρισίας 0 ·
δημοφῶν γοῦν ὁ Ἀλεξάνδρου τραπεζοκόμος ἐν σκιᾷ ἐθάλπετο , ἐν ἡλίῳ δ ἐρρίγου .
ἄνδρων δ ὁ Ἀργεῖος , ὥς φησιν Ἀριστοτέλης , διὰ τῆς ἀνύδρου Λιβύης ὥδευεν ἄποτος .
καὶ ὁ μὲν ἰατρικῆς , ὁ δὲ γεωργίας , ἄλλος δ ἐμπορίας ὀρέγεται 0 1 2 ·
καὶ τ αὐτὰ οὓς μὲν βλάπτει , οὓς δὲ ὠφελεῖ ·
ὅθεν ἐφεκτέον .
τρίτος ὁ παρὰ τὰς τῶν αἰσθητικῶν πόρων διαφοράς 0 .
τὸ γοῦν μῆλον ὁράσει μὲν ὠχρόν , γεύσει δὲ γλυκύ , ὀσφρήσει δ εὑῶδες ὑποπίπτει .
καὶ ἡ αὐτὴ δὲ μορφὴ παρὰ τὰς διαφορὰς τῶν κατόπτρων ἀλλοία θεωρεῖται .
ἀκολουθεῖ οὖν μὴ μᾶλλον εἶναι τοῖον τὸ φαινόμενον ἢ ἀλλοῖον 0 .
τέταρτος ὁ παρὰ τὰς διαθέσεις καὶ κοινῶς παραλλαγάς , οἷον ὑγίειαν , νόσον , ὕπνον , ἐγρήγορσιν , χαράν , λύπην , νεότητα , γῆρας , θάρσος , φόβον , ἔνδειαν , πλήρωσιν , μῖσος , φιλίαν , θερμασίαν , ψύξιν 0 ·
παρὰ τὸ πνεῖν , παρὰ τὸ πιεσθῆναι τοὺς πόρους 0 .
ἀλλοῖα οὖν φαίνεται τὰ προσπίπτοντα παρὰ τὰς ποιὰς διαθέσεις .
οὐ δὲ γὰρ οἱ μαινόμενοι παρὰ φύσιν ἔχουσι ·
τί γὰρ μᾶλλον ἐκεῖνοι ἢ ἡμεῖς 0 1 ;
καὶ γὰρ ἡμεῖς τὸν ἥλιον ὡς ἑστῶτα βλέπομεν .
θέων δ ὁ Τιθοραιεὺς ὁ στωικὸς κοιμώμενος περιεπάτει ἐν τῷ ὕπνῳ καὶ Περικλέους δοῦλος ἐπ ἄκρου τοῦ τέγους 0 .
πέμπτος ὁ παρὰ τὰς ἀγωγὰς καὶ τοὺς νόμους καὶ τὰς μυθικὰς πίστεις καὶ τὰς ἐθνικὰς συνθήκας καὶ δογματικὰς ὑπολήψεις 0 .
ἐν τούτῳ περιέχεται τὰ περὶ καλῶν καὶ αἰσχρῶν , περὶ ἀληθῶν καὶ ψευδῶν , περὶ ἀγαθῶν καὶ κακῶν , περὶ θεῶν καὶ γενέσεως καὶ φθορᾶς τῶν φαινομένων πάντων .
τὸ γοῦν αὐτὸ παρ οἷς μὲν δίκαιον , παρ οἷς δὲ ἄδικον 0 1 ·
καὶ ἄλλοις μὲν ἀγαθόν , ἄλλοις δὲ κακόν 0 1 2 .
πέρσαι μὲν γὰρ οὐκ ἄτοπον ἡγοῦνται θυγατρὶ μίγνυσθαι , Ἕλληνες δ ἔκθεσμον 0 .
καὶ Μασσαγέται μέν , ὥς φησι καὶ Εὔδοξος ἐν τῇ πρώτῃ τῆς Περιόδου , κοινὰς ἔχουσι τὰς γυναῖκας , Ἕλληνες δ οὔ 0 ·
κίλικές τε λῃστείαις ἔχαιρον , ἀλλ οὐχ Ἕλληνες .
θεούς τ ἄλλοι ἄλλους ἡγοῦνται ·
καὶ οἱ μὲν προνοεῖσθαι , οἱ δ οὔ 0 1 2 .
θάπτουσι δ Αἰγύπτιοι μὲν ταριχεύοντες , Ῥωμαῖοι δὲ καίοντες , Παίονες δ εἰς λίμνας ῥιπτοῦντες 0 ·
ὅθεν περὶ τ ἀληθοῦς ἡ ἐποχή 0 .
ἕκτος ὁ παρὰ τὰς μίξεις καὶ κοινωνίας , καθ ὃν εἰλικρινῶς οὐδὲν καθ αὑτὸ φαίνεται , ἀλλὰ σὺν ἀέρι , σὺν φωτί , σὺν ὑγρῷ , σὺν στερεῷ , θερμότητι , ψυχρότητι , κινήσει , ἀναθυμιάσεσιν , ἄλλαις δυνάμεσιν 0 .
ἡ γοῦν πορφύρα διάφορον ὑποφαίνει χρῶμα ἐν ἡλίῳ καὶ σελήνῃ καὶ λύχνῳ .
καὶ τὸ ἡμέτερον χρῶμα ἀλλοῖον ὑπὸ τὴν μεσημβρίαν φαίνεται καὶ ·
ὑπὸ δύσιν 0 ·
καὶ ὁ ἐν ἀέρι ὑπὸ δυοῖν κουφιζόμενος λίθος ἐν ὕδατι ῥᾳδίως μετατίθεται , ἤτοι βαρὺς ὢν καὶ ὑπὸ τοῦ ὕδατος κουφιζόμενος ἢ ἐλαφρὸς  ὢν  καὶ ὑπὸ τοῦ ἀέρος βαρυνόμενος .
ἀγνοοῦμεν οὖν τὸ κατ ἰδίαν , ὡς ἔλαιον ἐν μύρῳ 0 .
ἕβδομος ὁ παρὰ τὰς ἀποστάσεις καὶ ποιὰς θέσεις καὶ τοὺς τόπους καὶ τὰ ἐν τοῖς τόποις 0 .
κατὰ τοῦτον τὸν τρόπον τὰ δοκοῦντ εἶναι μεγάλα μικρὰ φαίνεται , τὰ τετράγωνα στρογγύλα , τὰ ὁμαλὰ ἐξοχὰς ἔχοντα , τὰ ὀρθὰ κεκλασμένα , τὰ ὠχρὰ ἑτερόχροα .
ὁ γοῦν ἥλιος παρὰ τὸ διάστημα μικρὸς φαίνεται ·
καὶ τὰ ὄρη πόρρωθεν ἀεροειδῆ καὶ λεῖα , ἐγγύθεν δὲ τραχέα 0 1 .
ἔτι ὁ ἥλιος ἀνίσχων μὲν ἀλλοῖος , μεσουρανῶν δ οὐχ ὅμοιος 0 1 .
καὶ τὸ αὐτὸ σῶμα ἐν μὲν ἄλσει ἀλλοῖον , ἐν δὲ ψιλῇ γῇ ἕτερον 0 1 2 ·
καὶ ἡ εἰκὼν παρὰ τὴν ποιὰν θέσιν , ὅ τε τῆς περιστερᾶς τράχηλος παρὰ τὴν στροφήν 0 1 .
ἐπεὶ οὖν οὐκ ἔνι ἔξω τόπων καὶ θέσεων ταῦτα κατανοῆσαι , ἀγνοεῖται ἡ φύσις αὐτῶν .
ὄγδοος ὁ παρὰ τὰς ποσότητας καὶ ποιότητας αὐτῶν ἢ θερμότητας ἢ ψυχρότητας ἢ ταχύτητας ἢ βραδύτητας ἢ ὠχρότητας ἢ ἑτεροχροιότητας 0 .
ὁ γοῦν οἶνος μέτριος μὲν ληφθεὶς ῥώννυσι , πλείων δὲ παρίησιν ·
ὁμοίως καὶ ἡ τροφὴ καὶ τὰ ὅμοια 0 .
ἔνατος ὁ παρὰ τὸ ἐνδελεχὲς ἢ ξένον ἢ σπάνιον 0 .
οἱ γοῦν σεισμοὶ παρ οἷς συνεχῶς ἀποτελοῦνται οὐ θαυμάζονται , οὐ δ ὁ ἥλιος , ὅτι καθ ἡμέραν ὁρᾶται .
τὸν ἔνατον Φαβωρῖνος ὄγδοον , Σέξτος δὲ καὶ Αἰνεσίδημος δέκατον 0 1 ·
ἀλλὰ καὶ τὸν δέκατον Σέξτος ὄγδοόν φησι , Φαβωρῖνος δὲ ἔνατον 0 .
δέκατος ὁ κατὰ τὴν πρὸς ἄλλα σύμβλησιν , καθάπερ τὸ κοῦφον παρὰ τὸ βαρύ , τὸ ἰσχυρὸν παρὰ τὸ ἀσθενές , τὸ μεῖζον παρὰ τὸ ἔλαττον , τὸ ἄνω παρὰ τὸ κάτω 0 1 2 .
τὸ γοῦν δεξιὸν φύσει μὲν οὐκ ἔστι δεξιόν , κατὰ δὲ τὴν ὡς πρὸς τὸ ἕτερον σχέσιν νοεῖται ·
μετατεθέντος γοῦν ἐκείνου , οὐκέτ ἐστὶ δεξιόν .
ὁμοίως καὶ πατὴρ καὶ ἀδελφὸς ὡς πρός τι καὶ ἡμέρα ὡς πρὸς τὸν ἥλιον καὶ πάντα ὡς πρὸς τὴν διάνοιαν 0 1 2 .
ἄγνωστα οὖν τὰ πρός τι  ὡς  καθ ἑαυτά 0 .
καὶ οὗτοι μὲν οἱ δέκα τρόποι 0 .
Οἱ δὲ περὶ Ἀγρίππαν τούτοις ἄλλους πέντε προσεισάγουσι , τόν τ ἀπὸ τῆς διαφωνίας καὶ τὸν εἰς ἄπειρον ἐκβάλλοντα καὶ τὸν πρός τι καὶ τὸν ἐξ ὑποθέσεως καὶ τὸν δι ἀλλήλων .
ὁ μὲν οὖν ἀπὸ τῆς διαφωνίας ὃ ἂν προτεθῇ ζήτημα παρὰ τοῖς φιλοσόφοις ἢ τῇ συνηθείᾳ , πλείστης μάχης καὶ ταραχῆς πλῆρες ἀποδεικνύει ·
ὁ δ εἰς ἄπειρον ἐκβάλλων οὐκ ἐᾷ βεβαιοῦσθαι τὸ ζητούμενον , διὰ τὸ ἄλλο ἀπ ἄλλου τὴν πίστιν λαμβάνειν καὶ οὕτως εἰς ἄπειρον 0 .
ὁ δὲ πρός τι οὐδέν φησι καθ ἑαυτὸ λαμβάνεσθαι , ἀλλὰ μεθ ἑτέρου .
ὅθεν ἄγνωστα εἶναι 0 .
ὁ δ ἐξ ὑποθέσεως τρόπος συνίσταται , οἰομένων τινῶν τὰ πρῶτα τῶν πραγμάτων αὐτόθεν δεῖν λαμβάνειν ὡς πιστὰ καὶ μὴ αἰτεῖσθαι ·
ὅ ἐστι μάταιον 0 ·
τὸ ἐναντίον γάρ τις ὑποθήσεται .
ὁ δὲ δι ἀλλήλων τρόπος συνίσταται ὅταν τὸ ὀφεῖλον τοῦ ζητουμένου πράγματος εἶναι βεβαιωτικὸν χρείαν ἔχῃ τῆς ἐκ τοῦ ζητουμένου πίστεως , οἷον εἰ τὸ εἶναι πόρους τις βεβαιῶν διὰ τὸ ἀπορροίας γίνεσθαι , αὐτὸ τοῦτο παραλαμβάνοι πρὸς βεβαίωσιν το 〈 ῦ 〉 ἀπορροίας γίνεσθαι 0 .
ἀνῄρουν δ οὗτοι καὶ πᾶσαν ἀπόδειξιν καὶ κριτήριον καὶ σημεῖον καὶ αἴτιον καὶ κίνησιν καὶ μάθησιν καὶ γένεσιν καὶ τὸ φύσει τι εἶναι ἀγαθὸν ἢ κακόν .
πᾶσα γὰρ ἀπόδειξις , φασίν , ἢ ἐξ ἀποδεδειγμένων σύγκειται χρημάτων ἢ ἐξ ἀναποδείκτων .
εἰ μὲν οὖν ἐξ ἀποδεδειγμένων , κ ἀκεῖνα δεήσεταί τινος ἀποδείξεως κ ἀντεῦθεν εἰς ἄπειρον 0 ·
εἰ δ ἐξ ἀναποδείκτων , ἤτοι πάντων ἢ τινῶν ἢ καὶ ἑνὸς μόνου δισταζομένου , καὶ τὸ ὅλον εἶναι ἀναπόδεικτον 0 1 .
εἰ δὲ δοκεῖ , φασίν , ὑπάρχειν τινὰ μηδεμιᾶς ἀποδείξεως δεόμενα , θαυμαστοὶ τῆς γνώμης , εἰ μὴ συνιᾶσιν ὅτι εἰς αὐτὸ τοῦτο πρῶτον , ὡς ἄρ ἐξ αὑτῶν ἔχει τὴν πίστιν , ἀποδείξεως χρή 0 .
οὐ δὲ γὰρ τὸ τέτταρα εἶναι τὰ στοιχεῖα ἐκ τοῦ τέτταρα εἶναι τὰ στοιχεῖα βεβαιωτέον .
πρὸς τῷ καὶ τῶν κατὰ μέρος ἀποδείξεων ἀπιστουμένων ἄπιστον εἶναι καὶ τὴν γενικὴν ἀπόδειξιν 0 .
ἵνα τε γνῶμεν ὅτι ἔστιν ἀπόδειξις , κριτηρίου δεῖ ·
καὶ ὅτι ἔστι κριτήριον , ἀποδείξεως δεῖ ·
ὅθεν ἑκάτερα ἀκατάληπτα ἀναπεμπόμενα ἐπ ἄλληλα 0 .
πῶς ἂν οὖν καταλαμβάνοιτο τὰ ἄδηλα , τῆς ἀποδείξεως ἀγνοουμένης ;
ζητεῖται δ οὐκ εἰ φαίνεται τοιαῦτα , ἀλλ εἰ καθ ὑπόστασιν οὕτως ἔχει .
Εὐήθεις δὲ τοὺς δογματικοὺς ἀπέφαινον .
τὸ γὰρ ἐξ ὑποθέσεως περαινόμενον οὐ σκέψεως ἀλλὰ θέσεως ἔχει λόγον .
τοιούτῳ δὲ λόγῳ καὶ ὑπὲρ ἀδυνάτων ἔστιν ἐπιχειρεῖν .
τοὺς δ οἰομένους μὴ δεῖν ἐκ τῶν κατὰ περίστασιν κρίνειν τ ἀληθὲς μη δ ἐκ τῶν κατὰ φύσιν νομοθετεῖν , ἔλεγον αὐτοὺς μέτρα τῶν πάντων ὁρίζειν , οὐχ ὁρῶντας ὅτι πᾶν τὸ φαινόμενον κατ ἀντιπερίστασιν καὶ διάθεσιν φαίνεται .
ἤτοι γοῦν πάντ ἀληθῆ ῥητέον ἢ πάντα ψευδῆ .
εἰ δ ἔνιά ἐστιν ἀληθῆ , τίνι διακριτέον ;
οὔ τε γὰρ αἰσθήσει τὰ κατ αἴσθησιν , πάντων ἴσων αὐτῇ φαινομένων , οὔ τε νοήσει διὰ τὴν αὐτὴν αἰτίαν .
ἄλλη δὲ παρὰ ταύτας εἰς ἐπίκρισιν δύναμις οὐχ ὁρᾶται .
ὁ οὖν , φασί , περί τινος διαβεβαιούμενος αἰσθητοῦ ἢ νοητοῦ πρότερον ὀφείλει τὰς περὶ τούτου δόξας καταστῆσαι ·
οἱ μὲν γὰρ ταῦτα , οἱ δὲ ταῦτα ἀνῃρήκασι 0 .
δεῖ δ ἢ δι αἰσθητοῦ ἢ νοητοῦ κριθῆναι .
ἑκάτερα δὲ ἀμφισβητεῖται .
οὐ δὲ τοίνυν δυνατὸν τὰς περὶ αἰσθητῶν ἢ νοητῶν ἐπικρῖναι δόξας 0 ·
εἴ τε διὰ τὴν ἐν ταῖς νοήσεσι μάχην ἀπιστητέον πᾶσιν , ἀναιρεθήσεται τὸ μέτρον ᾧ δοκεῖ τὰ πάντα διακριβοῦσθαι ·
πᾶν οὖν ἴσον ἡγήσονται .
ἔτι , φασίν , ὁ συζητῶν ἡμῖν τὸ φαινόμενον πιστός ἐστιν ἢ οὔ 0 .
εἰ μὲν οὖν πιστός ἐστιν , οὐδὲν ἕξει λέγειν πρὸς τὸν ᾧ φαίνεται τ οὐναντίον ·
ὡς γὰρ αὐτὸς πιστός ἐστι τὸ φαινόμενον λέγων , οὕτω καὶ ὁ ἐναντίος 0 ·
εἰ δ ἄπιστος , καὶ αὐτὸς ἀπιστηθήσεται τὸ φαινόμενον λέγων 0 .
τό τε πεῖθον οὐχ ὑποληπτέον ἀληθὲς ὑπάρχειν .
οὐ γὰρ πάντας τὸ αὐτὸ πείθει οὐ δὲ τοὺς αὐτοὺς συνεχές 0 .
γίνεται δὲ καὶ παρὰ τὰ ἐκτὸς ἡ πιθανότης , παρὰ τὸ ἔνδοξον τοῦ λέγοντος ἢ παρὰ τὸ φροντιστικὸν ἢ παρὰ τὸ αἱμύλον ἢ παρὰ τὸ σύνηθες ἢ παρὰ τὸ κεχαρισμένον .
ἀνῄρουν δὲ καὶ τὸ κριτήριον λόγῳ τοιῷδε .
ἤτοι κέκριται καὶ τὸ κριτήριον ἢ ἄκριτόν ἐστιν .